Rassie se kritici moet hul koppe in skaamte sak | Netwerk24
Rassie se kritici moet hul koppe in skaamte sak
Deur Abrie De Swardt, George 16 November 2019 00:00
Die Springbokke se wêreldsege is 'n duidelike teken dat transformasie, soos toegepas deur Rassie Erasmus, die afrigter, uitstekende resultate gelewer het.
Dit is ook 'n duidelike les vir politici om saam te werk om die beste vir Suid-Afrika te beding, en eiebelang agter te laat.
Dit is 'n oorwinning vir die mense van die land wat daarop wys dat as Suid-Afrikaners onder druk saamstaan, hulle sterk staan en as 'n span bokant eie vermoëns presteer.
Ná die Springbokke se oorwinning behoort diegene wat so teen Erasmus se keuses beswaar gemaak het, en hulle aan die span as ondersteuners onttrek het, hul koppe in skaamte te laat sak!